Document ID: 31998D0589

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Οκτωβρίου 1998 σχετικά με την παράταση της μέγιστης προθεσμίας που προβλέπεται για την τοποθέτηση ενωτίων σε ορισμένα βοοειδή του ισπανικού ζωικού κεφαλαίου [κοινοποιηθείσα υπό τον αριθμό Ε(1998) 2868] (Κείμενο που παρουσιάζει ενδιαφέρον για τον ΕΟΧ) (98/589/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (1), και ιδίως το άρθρο 4 παράγραφος 2,
την αίτηση που υπέβαλε η Ισπανία,
Εκτιμώντας:
ότι η Ισπανία ζήτησε παράταση της προβλεπόμενης μέγιστης προθεσμίας και έξι μήνες όσον αφορά την τοποθέτηση ενωτίων σε ορισμένα βοοειδή, λόγω πρακτικών δυσκολιών 7
ότι οι γεωργικές εκμεταλλεύσεις στις οποίες έχουν γεννηθεί τα εν λόγω βοοειδή βρίσκονται σε ορισμένες γεωγραφικές περιοχές και τα εν λόγω βοοειδή ανήκουν σε ορισμένες φυλές που αναφέρονται στο ίδιο παράρτημα 7
ότι τα βοοειδή αυτά εκτρέφονται σε συνθήκες εκτατικής εκτροφής και σε ελεύθερη βοσκή, όπου οι μόσχοι μένουνε πάντα κοντά στη μητέρα τους μέχρι να την αποχωριστούν σε ηλικία έξι μηνών το αργότερο 7
ότι δικαιολογείται να ληφθεί υπόψη το αίτημα της Ισπανίας, εφόσον η παράταση της μέγιστης προθεσμίας δεν επηρεάζει την ποιότητα των πληροφοριών που παρέχονται από την ισπανική βάση δεδομένων και εφόσον δεν πραγματοποιείται καμία μετακίνηση των εν λόγω ζώων χωρίς να τοποθετηθούν ενώτια στα ζώα 7
ότι οι ισπανικές αρχές αναλαμβάνουν να μην επεκτείνουν την εν λόγω παρέκκλιση σε άλλα στοιχεία του συστήματος αναγνώρισης και καταγραφής των βοοειδών 7
ότι η παρούσα απόφαση λαμβάνεται με την επιφύλαξη των αποφάσεων που πρόκειται να θεσπιστούν σχετικά με τον πλήρως λειτουργικό χαρακτήρα των εθνικών βάσεων δεδομένων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού γεωργικού ταμείου προσανατολισμού και εγγυήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Ισπανία μπορεί να παρατείνει μέχρι έξι μήνες τη μέγιστη προθεσμία που προβλέπεται στο άρθρο 4 παράγραφος 2 του κανονισμού (ΕΚ) αριθ. 820/97 όσον αφορά την τοποθέτηση ενωτίων σε ορισμένα βοοειδή που πληρούν τους όρους που προβλέπονται στο άρθρο 2.
Η εν λόγω παράταση δεν επηρεάζει την ποιότητα των πληροφοριών που παρέχονται από τη βάση δεδομένων.
Άρθρο 2
1. Η παράταση που προβλέπεται στο άρθρο 1, δίδεται όταν συντρέχουν όλες οι προϋποθέσεις που αναφέρονται στις παραγράφους 2 έως 5.
2. Οι εκμεταλλεύσεις στις οποίες γεννήθηκαν τα ζώα βρίσκονται σε μια από τις γεωγραφικές περιοχές/ζώνες οι οποίες αναφέρονται στο παρόν έγγραφο.
3. Τα ζώα ανήκουν στις φυλές βοοειδών οι οποίες παρατίθενται στο παράρτημα.
4. Η μέθοδος εκτροφής η οποία εφαρμόζεται είναι η απολύτως εκτατική μέθοδος και σε ελεύθερη βοσκή οι μόσχοι πρέπει να παραμένουν δίπλα στη μητέρα τους μέχρι τη στιγμή του απογαλακτισμού τους.
5. Η τοποθέτηση των ενωτίων πραγματοποιείται κατά τη στιγμή που οι μόσχοι αποχωρίζονται από τη μητέρα τους και, εν πάση περιπτώσει, προτού συμπληρώσουν την ηλικία των έξι μηνών. Σε περίπτωση που το ζώο αποχωρεί πριν από αυτή την ηλικία από την εκμεταλλευση γεννήσεώς του, πρέπει να ταυτοποιείται πριν από την έξοδό του από αυτή την εκμετάλλευση.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 12 Οκτωβρίου 1998.

Labels: 7
3
6
12
18